钦定古今图书集成/明伦汇编/氏族典/第516卷 > 《廖用贤尚友录》 > 屈竟显
## 钦定古今图书集成/明伦汇编/氏族典/第516卷 > 《廖用贤尚友录》 > 屈竟显

按《郓城县志》：竟显，字少微，邑人。好奇博古，与邑高士
张萼究心五七言诗，得朝食不复谋，夕或馀升斗，即
散给众人。鲁共王慕其贤，征之至再，显辞曰：“王长者，
吾平生不屈此膝，又不可倨见王可若何？”王以长揖
见之，𨙫其所学，叹曰：“贤士也。”赐之金帛不受。所著有
《河上人集》若干卷。